Brunnera

Brunnera on kareleheliste sugukonda kuuluv õistaimeperekond. 

Brunneraid on kolm liiki: 
Brunnera macrophylla – suurelehine brunnera 
Brunnera orientalis
Brunnera sibirica – siberi brunnera

Brunnera perekond on saanud nime šveitsi botaaniku Samuel Brunneri (1790–1844) järgi. Looduslik kasvuala ulatub Kaukaasiast Siberini. 

Siberi brunnera on Lõuna-Siberi endeemiline rohttaim. Reliktina on siberi brunnera kantud paljude Siberi piirkondade punasesse raamatusse. Sellegipoolest on siberi brunnera tuntud ja populaarne dekoratiivtaim, mis vaatamata reliktsusele kasvab edukalt mitte ainult Lääne-Siberis, vaid ka Euroopa-Venemaa aladel.https://www.researchgate.net/publication/346764818_Research_of_the_ecologo-climatical_niche_of_Brunnera_sibirica_Stev
Aedades kasvatatakse eelkõige suurelehelist brunnerat ja tema sorte.

Õied sarnanevad aed-lõosilma ehk meelespea (Myosotis alpestris) õitega, lehed on südajad ja karedadArne Kähr “Varjutaimed”, Varrak 2006..

Kasvatamine
Brunnerad on risoomilised mitmeaastased poolvarju- ja varjutaimed. Juurekava on üsna pinnapealne ja seetõttu tundlik kuivuse suhtes. Liigne päike võib kõrvetada brunnerate lehti. Taimi paljundatakse jagamise teel, juure- või lehepistikute abil või seemnetega.Aarne Kähr “Varjutaimed”, Varrak 2006

Kahjurid ja haigused
2004. aasta septembris testiti suurelehise brunnera taime Lõuna-Inglismaal, kuna taimel esinesid lehtedel pruunid kuivad laigud. Testimise tulemusena selgus, et taimel oli parasiit Peronospora myosotidis. Inglismaal oli see esmane juhtum; varem oli seda jäädvustatud vaid korra samal liigil 1927. aastal Nõukogude Venemaal. Tänapäeval on see parasiit levinud üle maailma. Iseloomulikult esineb see taimede lehtedel ja vartel pruunide kuivade laikudena.https://bsppjournals.onlinelibrary.wiley.com/doi/10.1111/j.1365-3059.2006.01370.x 

Suurelehelise brunnera levinud sorte
 ‘Variegata’ – laiade valgete leheservadega
 ‘Jack Frost’ – südamekujulised, roheliste soontega hõbedased lehed
 ‘Betty Bowring’ – valgeõieline sort
 ‘Hadspen Cream’ – kreemikate kollaste leheservadega

Viited

Kategooria:Karelehelised